Folketing
1997-10-07

Formålet med forslaget er endvidere at åbne mulighed for, at der kan brevstemmes på skibe hjemmehørende i Grønland, uanset om disse sejler i indenrigsfart samt at lovfæste fristen for indlevering af kandidatanmeldelser. Ændring af lov om fordeling mellem staten, kommunerne og amtskommunerne af skattenedslaget som følge af personskattelovens skatteloft Det er fastsat i loven, at forslag til revision skal fremsættes for Folketinget i folketingsåret 1997-98. Lov om ø-støtte og færgestøtte (X) Der fremsættes forslag til etablering af en ny investeringsstøtte til færger på mindre øer. Loven erstatter bestemmelser, der i dag findes i ø-støtteloven under Miljø- og Energiministeriet. Lov om integration Lovforslaget fremsættes med udgangspunkt i erfaringerne fra de seneste 4 års integrationsarbejde samt på baggrund af en betænkning afgivet den 16. maj 1997 af det af indenrigsministeren nedsatte Integrationsudvalg og de høringssvar, der er indkommet fra en række myndigheder og organisationer efter betænkningens afgivelse. Det vil være forslagets målsætning at gøre integrationsindsatsen mere individuelt tilpasset med henblik på at styrke den enkelte udlændings muligheder for at etablere et liv som selvhjulpen.